**Solt Város Önkormányzata Képviselő-testületének 5/2023. (III. 31.) önkormányzati rendelete**

**a gyermekvédelem helyi rendszeréről szóló 32/2004. (XII.15.) önkormányzati rendelet módosításáról**

Solt Város Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (1)-(2) bekezdésében **kapott felhatalmazás alapján**, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában **meghatározott feladatkörében eljárva,** az önkormányzat szervezeti és működési szabályzatáról szóló 22/2019. (XI.15.) önkormányzati rendelet 23. § (7) bekezdésében biztosított véleményezési jogkörében eljáró Ügyrendi és Szociális Bizottság **véleményének kikérésével**, a következőket rendeli el:

**1. §**

A gyermekvédelem helyi rendszeréről szóló 32/2004. (XII. 15.) önkormányzati rendelet 11. § (1) bekezdése helyébe a következő rendelkezés lép:

„(1) A gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege, amely

*a)* napközi otthonos óvodai ellátással 630,-Ft/nap,

*b)* napközi otthonos óvodai ellátást igénybe nem vevő óvodások részére 490,-Ft/nap,

*c)* általános iskolai napközi otthoni ellátással 720,-Ft/nap,

*d)* általános iskolai napközi otthoni ellátást igénybe nem vevő tanulók részére 570,-Ft/nap,

*e)* általános iskolai napközi otthoni ellátást igénybe nem vevő tanulók részére ebéd 420,-Ft/nap,

*f)* mini bölcsődében bölcsődei ellátásban részesülő gyermek részére reggeli főétkezés, déli meleg főétkezés, két kisétkezés (tízórai és uzsonna) ellátással 630,- Ft/nap..”

**2. §**

A gyermekvédelem helyi rendszeréről szóló 32/2004. (XII. 15.) önkormányzati rendelet Melléklete az 1. melléklet szerint módosul.

**3. §**

Ez a rendelet 2023. április 1-jén lép hatályba.

 Németh István dr. Faragó Mónika

 polgármester jegyző

Kihirdetési záradék:

A rendelet 2023. március 31. napján kihirdetésre került.

Solt, 2023. március 31.

dr. Faragó Mónika

 jegyző

*1. melléklet az 5/2023. (III. 31.) önkormányzati rendelethez*

1. A gyermekvédelem helyi rendszeréről szóló 32/2004. (XII. 15.) önkormányzati rendelet Melléklet I. részében foglalt táblázat „Mini Bölcsőde” sora, „Óvoda” sora és 4. sora helyébe a következő rendelkezések lépnek:

„

|  |  |  |
| --- | --- | --- |
| Mini Bölcsőde | 4 x-i étkezésreggeli főétkezés, déli meleg főétkezés, két kisétkezés (tízórai és uzsonna) | 630 |
| Óvoda | 2 x-i étkezés | 490 |
| 3 x-i étkezés | 630 |

”

2. A gyermekvédelem helyi rendszeréről szóló 32/2004. (XII. 15.) önkormányzati rendelet Melléklet I. részében foglalt táblázat 6. és 7. sor helyébe a következő rendelkezések lépnek:

„

|  |  |  |
| --- | --- | --- |
|  | 2 x-i étkezés | 570 |
|  | 3 x-i étkezés | 720 |

”

Általános indokolás

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.), valamint a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Korm. rendelet (a továbbiakban: Kr.) szabályozza a gyermekek napközbeni ellátásáért fizetendő térítési díjak megállapításával, továbbá a gyermekétkeztetés térítési díjának megállapításával kapcsolatos rendelkezéseket. A Gyvt. 147. § (3) bekezdése alapján a szolgáltatási önköltséget a tárgyévre tervezett adatok alapján a tárgyév április elsejéig kell megállapítani. Az elvégzett számítások alapján a rendelet módosítása – a gazdasági, társadalmi hatásokat is figyelembe véve – az alábbiak szerint javasolt.

Részletes indokolás

**Az 1. §-hoz**

**1.§-hoz:** A gyermekétkeztetés intézményi térítési díjának szabályozását tartalmazza 2023. évre.

**A 2. §-hoz**

**2.§-hoz:** A gyermekétkeztetés egyes fajtája intézményi térítési díja dokumentálását és a minibölcsőde gondozási díjának változatlan formában történő rögzítését szabályozza a rendelet mellékleteként.

**A 3. §-hoz**

**3.§-hoz:** A záró rendelkezéseken belül a hatályba léptető rendelkezések kerültek szabályozásra.